text: Meteorolog: Våd weekend, men hold ud!  
  02 september 2016 kl. 05.26
  Husk paraplyen i weekenden, der er nemlig udsigt til en våd weekend. Sommeren er dog ikke forbi endnu. 
  Det er en god idé at tage paraplyen med, når man skal ud i weekenden. I hvert fald, hvis man befinder sig i det sydjyske.
  Det bliver nemlig en våd weekend. Lørdag og søndag er der  udsigt til gråvejrsdage med regnbyer på programmet. 
  - Hold ud, lyder det dog fra TV 2 Vejrets meteorolog Per Christiansen.
  - Mandag, tirsdag og flere dage i næste uge, der ser det i følge prognoserne lige nu ud til, at det bliver sensommer og flot varmt vejr, siger han.
  Sommeren 2016 går dog næppe over i historien som en særlig spektakulær en af slagsen, selvom der både blev slået varme- og regnrekord. Læs TV 2 Vejrets opsamling på sommeren her.
  